OpenLLM-France/wikimedia huggingface dataset:
# Rubén Amón Delgado

Rubén Juan Amón Delgado (Madrid, 21 de maig de 1969) és un periodista i escriptor espanyol.
Treballa de columnista i reporter en el diari El País. També participa en diferents mitjans radiofònics i audiovisuals, entre ells, Onda Cero, Antena 3 i La Sexta. Va ser corresponsal del diari El Mundo tant a Roma com a París.
Ha publicat diversos llibres de diferents temàtiques, inclosos una recerca sobre Los secretos del Prado (Temes d'Avui, 1997), la biografia de Plácido Domingo (Un coloso en el teatro del mundo, editorial Planeta, 2012), un assaig sobre l'Atlètic de Madrid (Una pasión, una gran minoría, La Esfera de los Libros, 2014) i un bestiari en l'editorial Léeme (El tigre mordió a Cristo, 2015). És fill de l'historiador i periodista Santiago Amón Hortelano, i germà d'Abel Juan Amón Delgado, i ha col·laborat amb diferents mitjans generalistes espanyols —Cambio 16, Jot Down, El Confidencial— i estrangers (Libération, Corriere della Sera o Reforma, de Mèxic).
Els seus treballs en els mitjans especialitzats poden llegir-se tant en revistes de música clàssica (Scherzo) com de pensament (Claves). Al maig de 2018 va publicar un assaig sobre el bicentenari del Teatre Reial, (Sangre, poesía i pasión, editorial Aliança).
El juliol de 2018 va ser reconegut amb el Premi Francisco Cerecedo de Periodisme.

## Referències

* ↑ Rubén Amón descarta la oferta de El Mundo y se queda en El País, El Confidencial Digital, 24 d'octubre de 2018
* ↑ Rubén Amón a planetadelibros.com
* ↑ Rubén Amón recibe el Premio Francisco Cerecedo de manos de los Reyes, El Confidencial, 22 d'octubre de 2010
* ↑ Rubén Amón, premio Cerecedo de periodismo, Diario Sur, 16 de juliol de 2018

## Enllaços externs

* Articlesde Rubén Amón a El País
* Rubén Amón a Onda Cero
* Rubén Amón a Antena 3
# Túbul

«Túbul» té aquests significats:
    Biologia
* Túbul proximal, que neix de la càpsula de Bowman i va fins a la Nansa de Henle.
* Túbul renal, que conté el líquid tubular.
* Túbul contort distal, continuació de la nansa de Henle i que connecta amb el túbul col·lector.
    Onomàstica
# Valva (botànica)

Una valva és cada part en què se separa el pericarpi dels fruits dehiscents una vegada oberts. Apareixen tant en els fruits simples com en els compostos.
Aquesta separació pot ser completa o incompleta i es pot realitzar a través de les sutures o per esquerdes paral·leles a les mateixes, com en el cas de les orquídies. Cada valva pot tenir una o diverses llavors.
En els fruits uniloculars, en cas d'haver-hi placentació parietal, les valves estan formades de dues meitats de fulles carpelars diferents si les placentes es troben sobre la línia mitjana de les valves, mentre que si es troben sobre ambdues vores de les valves, cada valva correspon a una fulla carpelar.
Segons el nombre de valves, es qualifica al fruit com a univalve, divalve, trivalve o multivalve, etc., si la dehiscència (obertura del pericarp) és completa; o semidivalve, semitrivalve, etc, si aquesta és incompleta.

## Segons el fruit

* Els fol·licles tenen una sola valva.
* Els llegums tenen generalment dues valves que poden tenir cadascuna una o més llavors.
* Les síliques s'obren en dues valves, començant per la part inferior.

## Referències

* (castellà) Curso de Botánica ó elementos de organografía, fisiología ..., Parte 1, pàg 227-228, Miguel Colmeiro.
* (castellà) Manual de Laboratorio de Morfología Vegetal, pàg 219-220, Ludwig. E.Muller.
# Valvasone Arzene

Valvasone Arzene (friülà Voleson Darzin) és un municipi italià, dins de la província de Pordenone. L'any 2015 tenia 3.988 habitants.
Es va crear l'1 de gener de 2015 amb la fusió dels antics municipis de Valvasone i Arzene.

## Referències

* ↑ «ENTI LOCALI: IL COMUNE "VALVASONE ARZENE" NASCERÀ IL 1° GENNAIO 2015». regione.fvg.it, 10-10-2014 [Consulta: 5 abril 2017].
# Vellerot-lès-Belvoir

Vellerot-lès-Belvoir és un municipi francès del Cantó de Clerval (departament del Doubs, regió de Borgonya - Franc Comtat). L'any 2007 tenia 113 habitants.

## Demografia
### Població

El 2007 la població de fet de Vellerot-lès-Belvoir era de 113 persones. Hi havia 48 famílies de les quals 12 eren unipersonals (12 dones vivint soles i 12 dones vivint soles), 16 parelles sense fills i 20 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 47 eren l'habitatge principal de la família, 3 eren segones residències i 11 estaven desocupats. 48 eren cases i 12 eren apartaments. Dels 47 habitatges principals, 38 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 16 en tenien quatre i 28 en tenien cinc o més. 36 habitatges disposaven pel capbaix d'una plaça de pàrquing. A 20 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vellerot-lès-Belvoir el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 8 |
| 4 | 65 a 69 | 12 |
| 4 | 60 a 64 | 0 |
| 4 | 55 a 59 | 4 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 8 | 35 a 39 | 0 |
| 8 | 30 a 34 | 4 |
| 4 | 25 a 29 | 12 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 12 | 5 a 9 | 8 |
| 4 | 0 a 4 | 8 |

## Economia

El 2007 la població en edat de treballar era de 62 persones, 49 eren actives i 13 eren inactives. De les 49 persones actives 45 estaven ocupades (26 homes i 19 dones) i 4 estaven aturades (2 homes i 2 dones). De les 13 persones inactives 3 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 8 establiments que hi havia el 2007, 1 era d'una empresa extractiva, 2 d'empreses de fabricació d'altres productes industrials, 1 d'una empresa de construcció, 2 d'empreses de comerç i reparació d'automòbils, 1 d'una empresa d'informació i comunicació i 1 d'una empresa de serveis.
Dels 2 establiments de servei als particulars que hi havia el 2009, 1 era un taller de reparació d'automòbils i de material agrícola i 1 fusteria.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Enllaços externs

* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ruc'n'Roll

Ruc'n'Roll és un projecte musical, liderat pel bateria i compositor Joni Witzi, que fa homenatge als clàssics del Rock Català dels anys 90.
El repertori ofereix un recorregut pels diversos matisos del Rock Català, centrant-se en les bandes influents com Sau, Els Pets, Sopa De Cabra i Lax'n'Busto, incorporant les cançons més emblemàtiques de Sangtraït i Gossos, així com l'ska festiu i combatiu de Brams i Obrint Pas.
Han actuat arreu dels Països Catalans, compartint escenari amb artistes de primer nivell tant del panorama nacional com internacional, com Figa Flawas, Catarres, Mishima, Mazoni, Joan Miquel Oliver (Antònia Font), Búhos i Joan Garriga (La Troba Kung-Fú), i la guanyadora de dos Premis Grammy, Mala Rodríguez. Al llarg de la seva trajectòria han comptat amb col·laboracions de figures emblemàtiques del Rock Català, com Pemi Fortuny, Jimmy Piñol i Pemi Rovirosa (Lax'n'Busto), Francesc Ribera "Titot" (Brams), Jaume Soler "Peck" i Francesc "Cuco" Lisicic (Sopa de Cabra) i Jordi Gas (Sau), així com de Les Llufes (les mítiques coristes d'Els Pets), l'Annabel Gavaldà i l'Asun Molina.
Des del 2023, s'incorpora el guitarrista i productor Pemi Rovirosa (Lax'n'Busto) com a membre titular. Completen l'elenc els músics Eric Alés a la veu i la guitarra acústica, Maria Qué als teclats, Xavi Veres al baix elèctric i Joni Witzi a la bateria.

## Referències

* 1 2 «Ruc’n’Roll comença una ronda d’homenatge al rock en català».
* 1 2 3 «Joni Witzi (Ruc 'n' Roll): “De vegades s'ha menystingut el fenomen del Rock Català dels anys 90”». Viasona, 31-10-2023.
* ↑ «Festa del rock català dissabte a Barcelona, amb Lax’n Busto, Sopa de Cabra i Sau».
* ↑ «Ruc'n'roll fa vibrar la plaça Reial amb un homenatge al rock català dels 90 i alguns dels seus protagonistes».
# Ronzone

Ronzone és un municipi italià, dins de la província de Trento. L'any 2007 tenia 391 habitants. Limita amb els municipis d'Eppan an der Weinstraße, Fondo, Malosco i Sarnonico.

## Administració

Llista d'alcaldes :
| Període | Identitat | Partit |
| 2005- | Stefano Endrizzi | Llista cívica |
# Royalston

Royalston és una població dels Estats Units a l'estat de Massachusetts. Segons el cens del 2000 tenia 1.254 habitants.

## Demografia

Segons el cens del 2000, Royalston tenia 1.254 habitants, 449 habitatges, i 330 famílies. La densitat de població era d'11,6 habitants/km².
Dels 449 habitatges en un 36,1% hi vivien nens de menys de 18 anys, en un 61,7% hi vivien parelles casades, en un 7,1% dones solteres, i en un 26,5% no eren unitats familiars. En el 20,5% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,1% tenia menys de 18 anys, un 5,8% entre 18 i 24, un 29,9% entre 25 i 44, un 25,4% de 45 a 60 i un 9,8% 65 anys o més.
L'edat mediana era de 38 anys. Per cada 100 dones de 18 o més anys hi havia 110,2 homes.
La renda mediana per habitatge era de 44.444 $ i la renda mediana per família de 51.818$. Els homes tenien una renda mediana de 36.328 $ mentre que les dones 27.361$. La renda per capita de la població era de 18.297$. Entorn del 5,4% de les famílies i el 8,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Royalston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Royalston». American Fact Finder. Oficina del Cens dels Estats Units, 12-01-2010.
# Rurgau

El Rurgau fou una regió històrica alemanya que va existir l'alta edat mitjana a la zona del riu Rur. Al Rurgau pertanyien les àrees de les ciutats actuals de Düren i Eschweiler.
El Rurgau està testificat a la meitat del segle xi, i es podria tractar d'una subcomarca del Jülichgau. No s'ha de confondre amb la comarca del Ruhrgau.

## Bibliografia

* Geschichtlicher Atlas der Rheinlande, 7. Lieferung, IV.9: Die mittelalterlichen Gaue, 2000, 1 Kartenblatt, 1 Beiheft, bearbeitet von Thomas Bauer, ISBN 3-7927-1818-9
# Vicente Zaragoza Michavila

Vicente Zaragoza Michavila (Barcelona, 1918 - La Vall d'Uixó, 2005) va ser un polític valencià, alcalde de la Vall d'Uixó entre el 1979 i el 1991.

## Biografia

Fill d'emigrants vallers, va nàixer a Barcelona, des d'on marxà amb la seua família cap a França. El 1936 tornà a la Península per a enrolar-se com a voluntari a l'Exèrcit Popular de la República durant la Guerra Civil.
Acabat el conflicte bèl·lic, va passar per la presó i, en ser alliberat, col·laborà en la reorganització del Partit Comunista d'Espanya a l'interior de l'Estat espanyol, així com en la creació del sindicat Comissions Obreres als anys seixanta.
Novament empresonat l'any 1971 per les seues activitats antifranquistes, després de la mort de dictador es va convertir en el segon alcalde democràtic de la Vall, en dimitir del càrrec l'anterior batlle, el també comunista Pedro Navarro Lereu.
El 1983 encapçalà la llista local del PCPV-PCE a les eleccions municipals i aconseguí el triomf, tot i que no la majoria absoluta. Quatre anys després, en les de 1987, revalidà la seua victòria, malgrat que en aquesta ocasió es va presentar per la llista del Partit dels Treballadors d'Espanya-Unitat Comunista, al haver deixat el PCE l'any 1985.
Abandonà la política activa i la vida pública l'any 1991. Va morir a la Vall d'Uixó l'abril de 2005 i està soterrat al seu Cementeri.

## Referències

* 1 2 3 4 5 Mira, Mònica. «LA PEQUEÑA RUSIA DE LA VALL D´UIXÓ» (en castellà). El Periódico Mediterráneo, 10-04-2005. [Consulta: 25 agost 2016].
* ↑ «DE LA TRANSICIÓN A LA DEMOCRACIA EN LA VALL» (en castellà). Club de lectura intergeneracional de la Vall d'Uixó, 2015. [Consulta: 25 agost 2016].
* ↑ «Dades electorals detallades de les Eleccions Locals 1983». Argos GVA. [Consulta: 25 agost 2016].
* ↑ «Dades electorals detallades de les Eleccions Locals 1987». Argos GVA. [Consulta: 25 agost 2016].
* ↑ «La huella de Carrillo en Castelló» (en castellà). Levante de Castelló, 20-09-2012. [Consulta: 25 agost 2016].
# Vicente Vila Gimeno

Vicente Vila Gimeno (València, 30 d'abril de 1908 - Madrid, 28 de juny de 2009) va ser un pintor, aquarel·lista i cartellista valencià. Conegut pel pseudònim de Wila, el període en què va destacar va ser durant la Guerra Civil Espanyola, realitzant treballs per al bàndol republicà.
Va estudiar Belles Arts a Sant Carles, obtenint el premi extraordinari de final de carrera. Amb l'esclat de la guerra, es va adherir a l'Asociación de Intelectuales Antifascistas para la Defensa de la Cultura, treballant per al taller de l'associació realitzant cartells. Com que no tenia adscripció política, va poder fugir a Madrid en acabar la guerra. Des d'allà va treballar fent cartells per a CIFESA, va treballar als decorats de 55 dies a Pequín i va fer il·lustracions per a llibres escolars. Les seues obres del període bèl·lic van poder conservar-se i catalogar-se, ja que les va alçar i amagar al seu taller de València. Va realitzar els cartells de Falles de 1941, 1942, 1943 i 1944; de la Fira de Juliol el 1941 i 1951 o els de la Corrida de la Beneficencia de Madrid el 1975 i 1978.

## Referències

* 1 2 La muerte del cartelista Vicente Vila pone fin a la más importante generación de ilustradores El artista, que se ocupó de la propaganda republicana, murió el domingo en Madrid a los 101 años de edad - notícia a Levante-EMV de l'1 de juliol de 2009 (castellà)
* 1 2 3 4 5 Pérez Gil, Lila. «Vicente Vila, 'Wila', el último cartelista de la Guerra Civil». El País, 30-06-2009.
* ↑ Aimeur, Carlos. «El último gran cartelista español». El Mundo.
# Roters

Roters és una masia situada al municipi d'Olius, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 1.104.
# Vanga blau de Madagascar

El vanga blau (Cyanolanius madagascarinus) és una espècie d'ocell de la família dels vàngids (Vangidae).

## Hàbitat i distribució

Habita zones amb arbres o arbusts a les terres baixes del nord i est de Madagascar.

## Referències

* ↑ «Vanga blau de Madagascar». Cercaterm. TERMCAT, Centre de Terminologia. Rev. 16/07/2013 (català)
# Usall (Maià de Montcal)

Usall és un nucli de població del poble de Dosquers, municipi de Maià de Montcal (Garrotxa).
Està format per vàries cases de pagès, algunes incloses al catàleg de béns protegits del municipi. Ca n'Usall havia estat una de les cases més importants de Dosquers.
Hi ha documentats diversos membres de la família Usall, ja al Segle XVII.

## Referències

* ↑ Olivé i Casademont, Dolors. Maià de Montcal i Dosquers. ISBN 978-84-15808-83-1.
# Ryszard Gajewski

Ryszard Gajewski (Zakopane, 5 d'octubre de 1954) és un alpinista polonès, conegut especialment per les seves ascensions a l'Himàlaia. Entre les moltes ascensions de nivell, destaca la primera hivernal al Manaslu el 12 de gener de 1984 conjuntament amb Maciej Berbeka.
El 2009 va rebre la Creu de Mèrit de Polònia per la seva contribució al desenvolupament del rescat de muntanya.

## Principals ascensions

* Ngadi Chuli (7.871 msnm), amb Maciej Pawlikowski. Primera ascensió
* Manaslu (8.156 msnm), amb Maciej Berbeka. Primera hivernal
* Cho Oyu (8.201 msnm), amb Maciej Pawlikowski

## Referències

* ↑ «It's official: The Polish Ice Warriors are back - 2006 WINTER Nanga Parbat attempt!». explorersweb.com. Arxivat de l'original el 10 d’abril 2016. [Consulta: 8 novembre 2016].
* ↑ «Ordery dla ratowników TOPR» (en polonès). prezydent.pl/. Arxivat de l'original el 9 de novembre 2016. [Consulta: 8 novembre 2016].
* ↑ Günter Seyfferth (2014) Ngadi Chuli (Peak 29), 7871 m a himalaya-info.org
# Sa Caleta (Ciutadella)

La platja de sa Caleta està situada a l'illa de Menorca, i concretament a l'est del municipi de Ciutadella.

## Descripció

La platja de sa Caleta és a dos quilòmetres de Ciutadella; i està situada entre Torre des Castellar i Cala Santandria. Aquesta petita platja s'ha format a l'est de Cala Santandria, i el seu nom respon justament a les seves reduïdes dimensions. És al bell mig d'una àrea residencial amb el mateix nom, motiu pel qual la seva ocupació és alta durant tota la temporada. Es troba rodejada d'habitatges residencials, un talús d'arena, una costa abrupta, i espadats de baixa altura coronats per vegetació. Hi ha una brisa suau; i l'aigua és tranquil·la, neta i transparent.
És una platja semiurbana, envoltada d'hotels; on hi ha un restaurant típic, bar, lavabos, socorrista, lloguer d'hamaques i para-sols. Per arribar-hi, es pot anar amb vehicle particular (hi ha, però, poc aparcament) o bé amb autobús des de Ciutadella.

## Enllaços externs

* Platges de Balears Arxivat 2014-01-16 a Wayback Machine.
# Ryota Morioka

Ryota Morioka (Jōyō, Kyoto, Japó, 12 d'abril de 1991) és un futbolista japonès que juga com a migcampista. Ha desenvolupat tota la seva carrera al Vissel Kobe i disputà dos partits amb la selecció del Japó.

## Referències

* ↑ National Football Teams
# Ryosuke Yamanaka

Ryosuke Yamanaka (山中 亮輔, 20 d'abril de 1993) és un futbolista japonès.

## Selecció del Japó

Va debutar amb la selecció del Japó el 2018. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 1 | 1 |
| 2019 | 1 | 0 |
| Total | 2 | 1 |

## Referències

* ↑ National Football Teams
# Ryota Oshima

Ryota Oshima (Prefectura de Shizuoka, Japó, 23 de gener de 1993) és un futbolista japonès. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2016 | 1 | 0 |
| Total | 1 | 0 |

## Referències

* ↑ National Football Teams
# Ryota Nishizono

Ryota Nishizono (en japonès 西薗 良太, Kagoshima, 1 de setembre de 1987) és un ciclista japonès, professional des del 2011. Actualment corre a l'equip Bridgestone Anchor Cycling Team. Del seu palamarès destaquen els dos campionats nacionals en contrarellotge.

## Palmarès

* 2011
** Vencedor d'una etapa a la Volta a Hokkaidō
* 2012
** Campió del Japó en contrarellotge
* 2016
** Campió del Japó en contrarellotge
* 2017
** Campió del Japó en contrarellotge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Felip Argentó

Felip Argentó (Catalunya, 1808 - Paysandú, 1870) fou un militar català que va participar en les guerres civils de l'Uruguai durant el segle xix.
Argentó era militant i soldat del Partit Nacional de l'Uruguai. Durant la Guerra Gran es va encarregar de la defensa de Paysandú, atacada per les forces de Venancio Flores amb el suport de vaixells francesos, complint la seva tasca amb fermesa i heroisme.
Presa la plaça (26 de desembre de 1847) i sotmesa aquesta a tota classe d'excessos, Argentó va ser fet presoner, però va escapar i va romandre a Paysandú després de finalitzat el conflicte i fins i tot va prendre part al segon setge de la ciutat entre 1864 i 1865, on va morir un dels seus fills.

## Referències

* ↑ Stagno, Rubens. La Defensa de Paysandú. 1864-65: Unidos en solidaridad (castellà)
# Contraposició lògica

Contraposició lògica és una de les operacions que la lògica clàssica tradicional admetia com a operació lògica.
Consisteix en la modificació del judici aristotèlic convertint el judici prèviament obvertit, o obvertint el judici prèviament convertit.
D'aquesta manera l'aplicació a les diferents classes de judicis segueix el procés següent:
Contraposició lògica :
| Classe | Forma | Conversió | Obversió $\rightarrow$ contraposició |
| A | Tot S és P | Algun P és S | Algun P és no-S |
| E | Cap S és P | Cap P és S | Tot P és no-S |
| I | Algun S és P | Algun P és S | Algun P és no-S |
| O | Algun S és no-P | No hi ha conversió | No hi ha obversión $^{1}$ |
1 Tenint en compte que no és possible la conversió a O
La lògica moderna en tractar els judicis aristotèlics com a funcions proposicionals canvia notablement el sentit lògic d'aquestes operacions, de manera que avui dia aquestes propietats en realitat amb prou feines tenen importància lògica, encara que sí que poden ajudar

## Referències

* ↑ Podeu consultar el tema a problemàtica de la lògica aristotèlica

## Vegeu també

* Quadre d'oposició dels judicis
* Conversió lògica
* Obversió lògica
* Inversió lògica
* Sil·logisme

## Bibliografia

* MITCHELL, D. Introducció a la lògica. Editorial Labor, Barcelona, 1.968.
* FERRATER MORA, J.. DICCIONARI DE FILOSOFIA, 1979. ISBN 84-206-5299-7.
# Quiosc de Trajà

El quiosc de Trajà és un temple hípetre situat a l'illa d'Agilkia, a Egipte, que representa un exemple de la inusual combinació de fusta i pedra en la mateixa estructura arquitectònica en un temple egipci. És un dels monuments més grans que es conserven de l'antic Egipte, atribuït convencionalment a l'emperador romà Trajà que el va decorar tal com roman, encara que alguns experts pensen que l'estructura en si pot ser més antiga, possiblement datada de l'època d'August. Originalment, l'edifici es trobava a l'illa de Files prop de la resclosa baixa d'Assuan, però va ser transportat a Agilkia per la UNESCO en la dècada de 1960 per salvar-ho de les creixents aigües del riu Nil causades per la construcció de la resclosa d'Assuan. Forma part de la denominació «Monuments nubians des d'Abu Simbel fins a Files», designats com a Patrimoni de la Humanitat per la UNESCO el 1979.
El quiosc té unes dimensions de 15 metres d'ample, 20 de llarg i 15,85 d'alçada i es creu que la seva funció era albergar la barca de la deessa Isis a la riba oriental de l'illa de Files. Té columnes al llarg de tot el seu perímetre, quatre en les dues façanes més curtes i cinc en les laterals, amb diferents capitells compostos luxosament tallats rematats per pilars de 2,10 metres d'altura que originalment havien d'estar tallats amb relleus de Bes similars a les cases del naixement de Files, Armant i Denderah, però la decoració mai es va acabar.
Avui l'estructura no té coberta superior però els sòcols dins dels arquitraus de l'estructura suggereixen que va tenir un sostre de fusta. Estaven inserides tres bigues de 12,50 metres de llarg, presumiblement de forma triangular, en una cornisa a la part posterior de l'arquitectura de pedra, suportant un sostre lleugerament voltejat.

## Referències

* 1 2 3 4 5 Arnold, Dieter. Temples of the Last Pharaohs. Oxford: Oxford University Press, 1999, p. 235-236. ISBN 0-19-512633-5.
* ↑ Rutherford, Ian. Pilgrimage and Holy Space in Late Antique Egypt. Boston: Brill, 1998, p. 233.
* ↑ «Philae». A: Donald Redford. The Oxford Encyclopedia of Ancient Egypt. 3. Oxford: Oxford University Press, 2001. ISBN 0-19-513823-6.
* ↑ «Nubian Monuments from Abu Simbel to Philae». UNESCO. [Consulta: 4 abril 2018].
* ↑ Elsner, Jaś. Imperial Rome and Christian Triumph: The Art of the Roman Empire. Oxford: Oxford University Press, 1998.